दिल्ली सहित कई राज्यों में मॉनसून की दस्तक, बारिश का दौर शुरू  
दिल्ली के कुछ हिस्सों में गुरुवार को दोपहर और शाम को हुई बारिश
बारिश ने गर्मी से परेशान उत्तर भारत के लोगों को बेहद राहत पहुंचाई 
राजधानी में पारा औसत तापमान से चार डिग्री नीचे 24.2 डिग्री सैल्सियस दर्ज
राजस्थान में बीते 24 घंटों के दौरान उदयपुर, जयपुर, अजमेर और भरतपुर संभागों के कुछ हिस्सों में भारी बारिश तथा प्रदेश के पूर्वी और पश्चिमी भागों के कई हिस्सों में तेज हवाओं के साथ हल्की से मध्यम बारिश हुई है. मौसम विभाग के अनुसार पिछले 24 घंटों के दौरान प्रतापगढ़ जिले के पीपलखूंट में अधिकतम 19 सेंटीमीटर, बांसवाडा में 13 सेंटीमीटर, अलवर के कठूमर में 12 सेंटीमीटर, भीलवाड़ा के कोटडी में 11 सेंटीमीटर और जयपुर के शाहपुरा में 9 सेंटीमीटर बारिश दर्ज की गई.
(इनपुट भाषा से)